شەفەق نیوز/ دامەزراویگ ئەمریکی کار لە مقەیەتیکردن
زنیوەرەیل دەریایی کەێد، وت: زیاتر لە ١٥٠ کیسەڵ چارەسەری لە بیماری کریەن، ک لەوەر
داوەزین گەرمی لەشیان کەفتنەسە هەڕەشەی فەوتیان، دویای رزگارکردنیان وەرانوەر کناراو
ویلایەت ماساچوستس باکوور خوەرهەڵات ئەمریکا.
دامەزراو (ئەکواریۆم نیو ئینگلاند) لە بۆستن
وت: خەسەخانەی کیسەڵەیل دەریایی چارەسەر ١٢٠ کیسەڵ لە چین "کیمپ" کەێد ک
هانە ژیر هەڕەشەی فەوتیان، و هەمیش ٣٣ کیسەڵ سەوز.
ئەو کیسەڵەیل دەریاییە خوەیان خستنە هشکایی لە
نیمچە دوورگەی کیپ کۆد لە زەریای ئەتڵەسی.
ئادەم کینیدی لە دامەزراوەگە وت: ئەو کیسەڵەیل
دەریاییە شەکەت بوینە لەوەر سەردی ساڵەیل گوزەشتە ئەراوە خوەیان خستنە هشکایی.
وتیش: هەنای کەشوهەوا گونجیاگ بوود، ئاو خەلیج
کیپیش ئەرا ماوەی فرەیگ وە گەرمی مینێد، و مەزەنە کەیمن ئەوە نیشانەیگە لەبان ئاڵشبوین
کەشوهەوا لەو ناوچەیلە.
شەکەتی وە سەردی هیلیێد لەشیان فرەتر سەردەو
بوود، و ئاژەڵەیل لەناو دوورگە گیر تیەن، و دی توانایان نیەمینێد تا وەرەو ئاویگ گەرمتر
مەلەوانی بکەن.
